Clatite cu ciuperci si pui, la cuptor 

Ingrediente:
● Clatite - 10 buc  (faceti clatite dupa reteta preferata(fara zahar!), mai jos aveti si varianta mea)
● Smantana - 400 g  (orice smantana va place, simpla sau dulce)
● Cascaval - 200 g 
● Ciuperci - 200 g  (proaspete sau din conserva)
● Carne de pui - 300 g  (2-3 pulpe de pui ar fi suficient - eu am luat dezosate)
● Ceapa - 1 buc 
● Sare si piper - 1 lingurita  (dupa gust)
● Ulei - 30 ml 

Mod de preparare:
1. Pregatiti clatitele - pentru reteta aveti nevoie de 10-11 clatite.Puteti sa le faceti si cu 1-2 zile inainte.
Eu le pregatesc dupa reteta mea de clatite, neschimbata de cand ma stiu.
2. Carnea de pui o puteti cali repede la tigaie - taiata bucatele mici, sau o puneti in cuptor. Eu asa si am facut, le-am pus in tava de cuptor, am presarat putina sare si piper, le-am copt timp de 30-35 minute la 200 grade.
3. Lasati putin sa se raceasca apoi o taiati bucatele mici.
4. Ciupercile le taiati felii subtiri, incingeti o tigaie cu putin ulei si puneti acolo sa se caleasca.
5. Cand se evapora apa complet din ele si incep sa se rumeneasca, adaugati ceapa tocata marunt(o puteti si omite), amestecati si mai caliti 5 minute.
6. Potriviti de sare si piper, inchideti focul si lasati putin sa se racoreasca.
7. Cascavalul il dati prin razatoare.
8. Luati o tava rotunda sau patrata, un pic mai mare decat dimensiunea clatitelor pe care le-ati facut.
Ungeti baza tavii cu putin unt sau ulei.
9. Asezati prima clatita.
10. Acum e un pas pe care puteti sa-l sariti, eu am preferat sa inchid clatitele ca o placinta - am pus 4 clatite asa ca sa iasa pe jumate in afara clatitei de baza. Dupa ce am aranjat toate straturile, am ridicat aceste borduri. Asa nu se vad liniile de clatite, si parca arata mai frumos la final.
11. Acum continuam cu straturile:
- Ungeti clatita de la baza cu o lingura de smantana.
12. Puneti cam 2-3 linguri de ciuperci si presarati 2 linguri de cascaval deasupra.
Acoperiti cu alta clatita.
13. Pe aceasta la fel o ungeti cu putina smantana, dar de data asta puneti 3 linguri din carnea de pui si bineinteles cascaval.
Incercati sa nu exagerati cu umplutura, placinta are farmecul ei si clatitele sunt destul de fine ca sa fie gustul bun dar nici supraincarcat.
14. Continuati sa puneti urmatoarele straturi de clatite - le alternati cu pui si ciuperci.
Ultima clatita, care ramane deasupra, o ungeti cu 1 lingura de smantana.
15. Aduceti sus si aranjati bordurile de la cele 4 clatite montate la baza. Asa s-a inchis placinta noastra cu ciuperci.
Daca nu ati inteles ideea cu bordurile, sariti peste, doar aranjati straturile de clatite, smantana, ciuperci si pui.
16. Acum ungeti placinta deasupra cu putina smantana, presarati niste cascaval si o dati in cuptorul preincalzit la 200 de grade pentru 25-30 de minute.
17. Cand se rumeneste frumos, o scoateti din cuptor si lasati sa se racoreasca putin.
Se taie mai greu cand este foarte fierbinte, lasati vreo 15-20 de minute sa se domoleasca.
18. Daca sunteti mai indemanatici o puteti muta si pe un platou mare, dar merge taiata si direct in tava.
Este minunata ca o mancare sau un aperitiv cald, foarte fina, se topeste in gura si chiar v-o recomand insistent, aveti incredere :)
Pofta Buna!